
Na temelju čl. 48. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 90/19, 144/20), te čl. 46. Statuta Općine Bistra (Službeni glasnik Općine Bistra br. 2/21), Zakona o udrugama (Narodne novine, broj: 74/14, 70/17, 98/19), te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15, 37/21) te Zakona o kulturnim vijećima i financiranju javnih potreba u kulturi (Narodne novine 83/22) te Pravilnika o financiranju javnih potreba u kulturi Općine Bistra (KLASA:022-01/23-01/48 URBROJ:238-2-03-23-01 od dana 25.09.2023.) općinski načelnik općine Bistra donosi:
ODLUKU

o načinu raspodjele raspoloživih sredstava iz Proračuna Općine Bistra za 2024. godinu namijenjenih financiranju programa/projekata udruga za zadovoljenje javnih potreba u kulturi
I.

Ovom Odlukom utvrđuje se način raspodjele sredstava namijenjenih financiranju programa/projekata udruga u svrhu zadovoljavanja javnih potreba u kulturi iz raspoloživih sredstava Općine, u ukupnom iznosu od 27.000,00 (slovima: dvadesetsedamtisućaeura), a koja su u proračunu općine za 2024. i projekciji proračuna za 2024. i 2025. godinu raspoređena u:

· razdjel 003, glava 00301, program 1015 na aktivnosti A 100027
Najviši i najniži iznos pojedinačnog ugovora o dodjeli financijskih sredstava iznosi 250,00 odnosno 16.000,00 eura.

Očekivani broj udruga s kojima će se ugovoriti provedba programa i projekata u okviru pojedinog natječaja je 8.
II.

Sredstva navedena u točki I. raspodijeliti će se na temelju javnog poziva za financiranje programa/projekata udruga za zadovoljenje javnih potreba u kulturi (u daljnjem tekstu: Poziv) čiji je nositelj Općina Bistra u skladu s dokumentacijom za provedbu Poziva koja je sastavni dio ove Odluke.
III.

Poziv i dokumentacija za provedbu istog iz točke II. objavljuje se u cijelosti na mrežnim stranicama davatelja financijskih sredstava (www.bistra.hr).
IV.

Općina Bistra nadležan je za provedbu postupka.

Sukladno Uputama za prijavitelje, Općina Bistra će osnovati Povjerenstvo za otvaranje prijava i provjeru propisanih uvjeta natječaja te provesti otvaranje zaprimljenih prijava.

Općina Bistra osnovala će Kulturno vijeće koje će ocjenjivati zaprimljene programsko projektne prijave koje su uspješno ispunile provjeru propisanih uvjeta poziv.

Članovi Povjerenstva za otvaranje prijava i provjeru propisanih uvjeta natječaja i Kulturno vijeće radit će sukladno proceduri navedenoj u Uputama za prijavitelje, Poslovniku Kulturnog vijeća, Pravilniku o financiranju javnih potreba u kulturi iz proračuna Općine Bistra, Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Zakona o udrugama.

Članove Povjerenstva za otvaranje prijava i provjeru propisanih uvjeta natječaja i Kulturno vijeće imenuje načelnik Općine Bistra.
Naknade za rad članova Povjerenstva i Kulturnog vijeća osigurat će se iz sredstava davatelja financijskih sredstava.

V.

Na temelju provedenog postupka ocjenjivanja programa, čelnik davatelja financijskih sredstava donosi Odluku o raspodjeli sredstava za financiranje programa udruga.

Na temelju Odluke iz stavka 1. ove točke davatelj financijskih sredstava će s nositeljem programa sklopiti pojedinačne ugovore.

Ukoliko nastupe nepredviđene okolnosti (viša sila, nemogućnost rada, neispunjenje Plana programa i dr.) davatelj financijskih sredstava nije dužan isplatiti sva dodijeljena sredstva, o čemu će obavijestiti nositelja programa/projekta. 

VI.
Odluka iz točke V. bit će objavljena na mrežnim stranicama davatelja financijskih sredstava (www.bistra.hr).

VII.

Za provedbu ove Odluke zadužuje se Jedinstveni upravni odjel Općine Bistra
VIII.

Ova Odluka stupa na snagu danom donošenja.

